મહારાષ્ટ્રનું એક નાનકડું ગામ ઢગેવાડી. આ પહેલાં કદાચ જ કોઈએ આ નામ સાંભળ્યું હશે, પરંતુ ૩૨ વર્ષ અગાઉ એક દંપતી અહીં પહોંચ્યું અને પોતાની સંકલ્પશક્તિથી ગુમનામ એવા આ ગામની શિકલ બદલી નાખી. વાત ૧૯૮૫ની છે. મહારાષ્ટ્રના અકોલા નગર અહમદનગર જિલ્લાથી માત્ર ૩૫ કિલોમીટર દૂર માત્ર ૫૫ ઘરોના આ ગામમાં તમામ જમીન બિનઉપજાઉ હતી. પાણી માટે માત્ર નાનું તળાવ હતું અને એ પણ ગામથી ૫ કિલોમીટર દૂર. તેવા સમયે મોહનરાવજી અને તેમની સુપત્ની સ્મિતાજીએ આ ગામને પોતાની કર્મભૂમિ બનાવી.